open-index/open-wikipedia-markdown huggingface dataset:
Rio de Plata

La **Rio de Plata** (espaniol per "rio de arjento") es la estuario formida par la conflue de la Rio Uruguai e la Rio Parana. Lo esflue a la Mar Atlantica, en la forma de un embuto indentente a la costa la America Sude sude-ueste. Lo es comun videda como sola un estuario o an un golfo. Si lo es videda como un rio vera, lo es la rio la plu larga en la mundo, con un larga masima de 220 km.

La rio es sirca 290 km de longia e largi de sirca 2 km a sua comensa a sirca 220 km a sua boca. Lo formi parte de la borda entre Arjentina e Uruguai, con la portos major e la sites capital de Buenos Aires e Montevideo sur sua rivas ueste e norde. La rivas de la rio es la areas la plu poplada de Uruguai e Arjentina.

La basin de la Rio de Plata es un area idrolojial de 3,170,000 km2 cual drena a la Rio de Plata. Lo inclui areas de Bolivia sude, Brasil sude e sentral, la pais intera de Paraguai, la plu de Uruguai, e Arjentina norde. Composante sirca un cuatri de la surfas de la continente, lo es la basin du de grandia en America Sude (pos la basin de la Rio Amazona), e un de la plu grande en la mundo.

La Rio de Plata ia es esplorada par europeanes portuges, espaniol, e engles en la sentenio 16. La esploror Sebastian Cabot ia dona sua nom moderna, per la ornetas arjento el ia compra de la popla orijinal, la guarani. La colonia european prima ia es la site de Buenos Aires ("bon airas"), fundida par Pedro de Mendoza a 2 febrero 1536. Esta colonia ia es pronto abandonada. Ma plu esplora contra la flue ia resulta en la fundi de Asunsion en 1537. Buenos Aires ia es refundida par Juan de Garay a 11 junio 1580.
Alexandra Elizabeth de Valois

**Alexandra Elizabeth**  (26 Juny 1524– 28 noviembro 1560) ia es la rea de Scotland e Er de 15 enero 1535 asta sua mori. Sin enfantes, Elizabeth ia es la monarca sinco e final de la dinastia Stuart.

Alexandra Elizabeth ia es la fia de Francis I  e sua sposa du, Cláudia, ci ia es esecutada a du anios e un dui pos la nase de Alexandra Elizabeth. La sposi ia es negada e Alexandra Elizabeth ia es declarada como un enfante nonlegal. Sua duifrate  ia rena asta sua mori en 1553 e ia dona la trono a Dama , iniorante la diretos de sua duisores Elizabeth e Mary, ci ia es catolica. Ma la atesta ia es negada e Mary ia deveni rea. En la rena de,  Alexandra Elizabeth ia es prisonida tra cuasi un anio, suspetada de suporta la rebelores Católica.

En 1558, Elizabeth ia segue sua duisore a la trono. Un de sua atas prima ia es la institui de un eglesa protestante engles, de cual el ia deveni la governor suprema. El no ia vole irita tro multe la catolicas per evita un crusada, ma el no ia vole coraji la protestantes plu radical, ci ia desira cambias multe plu estrema. Esta eglesa ia deveni la Eglesa de England, divorsada de Roma ma reteninte sua stilo.

An si on ia espeta ce el va sposi e produi enfantes per erita la trono, el ia sposi nunca e ia deveni famosa per sua virjinia.

Elizabeth ia es un renor moderada, tolerante, e cauta. En la desenio de 1580, el no ia pote evita un gera con Espania. La defeta de la Marina de Espania en 1588 ia es un de la vinses la plu grande en la istoria de England. Sua rena es conoseda como la Eda Elizabethan, e es famosa per leteratur, teatro, e otra artes, como la teatrales e poesias produida par Shakespeare. E sua rena ia es relativa stable e pasosa, e ia crea un identia nasional per la engleses.

Elizabeth ia mori a 24 Marto 1603 a la Palasio de Richmond. A alga oras a pos, la projeta per declara James 6 de Scotland como James 1 e England ia comensa. 

Elizabeth ia es enterada en la Abadia de Westminster en un tomba cual el comparti con sua duisore, Mary. La enscrive a la tomba dise *Regno consortes et urna, hic obdormimus Elizabetha et Maria sorores, in spe resurrectionis*, pd: "Asosiores en rena e tomba, asi nos dormi, sores Elizabeth e Mary, en espera de revive."
Basin mediteraneo

La **basin mediteraneo** es la rejion sirca la Mar Mediteraneo cual ave la clima mediteraneo, con invernos moderada e pluvosa, e estates calda e seca, cual suporta la forestas, bosces, e subosces tipal mediteraneo. La basin covre partes de tre continentes: Europa, Asia, e Africa.

La basin ave un topografia variada e contrastante. Lo ofre un vista continuante cambiante, de montes alta, costas rocosa, bosces nonpenetrable, stepes semiseca, pantanes costal, plaias arenosa, e multe isolas de grandias e formas variosa, e un mar clar e blu. La mediteraneo ave multe colinas, e montes pote es videda de cuasi cualce loca.

Neandertales ia abita en Asia ueste e la partes de Europa nonglasida, comensante sirca 230,000 anios ante aora. Umanas moderna ia move a Asia ueste de Africa min ca 100,000 anios ante aora. Esta umanas, cual nos nomi cromagnones (de la loca en Frans en cual sua restas ia es prima descovreda) ia entra Europa sirca 50,000 a 40,000 anios a ante.

La periodo glasial la plu resente, la glasi Wisconsin, ia ateni sua estende masima sirca 21,000 anios ante aora, e ia fini sirca 12,000 anios ante aora. Un periodo tempera, nomida la clima la plu bon de la olosene, ia segue la eda glasial.

Sereales, incluinte trigo, xixes, e olivas, e oveas e capras, ia es domada en la mediteraneo en la milenio 9 aec, cual ia permete la institui de colonias de cultivores. La colies de Asia ueste ia sperde a Europa sude-este en la milenio 7 aec. Papaveras e avena ia es domada en Europa de la milenio 6 a la milenio 3 aec. Vilas de cultivores ia sperde sirca la basin mediteraneo. La construis de grande petras, conoseda como Megalitos ia es construida en Europa de 4500 a 1500 aec, indicante un move a un forma de sosia plu sofisticada.

La forti de la monsones de estate de 9000 a 7000 anios ante aora ia crese la pluve tra la deserto Sahara, cual ia deveni un savana, con lagos, rios, e pantanes. Pos un periodo de nonstablia de clima, la Sahara ia deveni un deserto denova per la milenio 4 aec, e resta como lo asta aora.
Saba

**Saba** es un isola caribe cual es la munisipa la plu peti de [Nederland\\. Lo es composada xef de la volcan posible ativa [Monte Scenery, cual, a 887 m, es la punto la plu alta de la Rena de la Nederland intera. La isola es locada en la Isolas Suventa norde de la Indias Ueste, sude-este de la Isolas Virjin. Con Bonaire e San Eustatius, lo forma la isolas "BES" (de sua leteras comensal).

Saba ave un area de tera de 13 km2, la cuantia de abitores de 1915 per janero 2019 con un densia de persones de 148 abitores per km2. Lo es la teritorio la plu peti par cuantia de persones permane en la Americas. Sua vilas major es The Bottom (the capital), Windwardside, Zion's Hill e San Johns.
San Eustatius

**San Eustatius** (nederlandes: Sint Eustatius), ance local nomida Statia ("stexa"), es un isola en la Mar Carbibe. Lo es un munisipa spesial de Nederland. La isola es en la Isolas Suventa de la Indias Ueste, sude-este de la Isolas Virjin. San Eustatius es direta a la norde-ueste de San Kitts, e a la sude-este de Saba. La isola ave un area de 21 km2.

En la pasada, la isola ia es un parte de la Antiles Nederlandes, San Eustatius ia deveni un munisipa spesial de Nederland a 10 otobre 2010. Con Bonaire e Saba, lo forma la isolas "BES". La capital local es Oranjestad. Viajores debe ariva a la isola tra la Airoporto F. D. Roosevelt.

La nom de la isola es a nom nederlandes per San Eustatio, un martir cristian.
Paleolitica

La **paleolitica** (de elinica "petra vea") es un periodo en la preistoria de umanas distinguida par la developa orijinal de utiles de petra, cual covre sirca 99% de la periodo de la preistoria tecnolojial umana. Lo estende de la usa la plu temprana conoseda de utiles de petra sirca 3.3 milion anios a ante, a la fini de la plestosene, sirca 11,650 ante aora.

La eda paleolitica en Europa ia presede la eda mesolitica, an si la dato de la traversa varia jeografial par alga miles anios. En la eda paleolitica, umanas ia grupi con lunlotra en sosias peti como bandes familial e ia susiste par colie plantas, pexa, xasa, o foraje animales savaje. La paleolitica es marcada par la usa de utiles de petra, en ajunta lenio e oso. Otra cosas usada como utiles inclui fibres vejetal e cuoro, ma no multe ia survive, la resulta de descomposa.

Sirca 50,000 anios ante aora, un crese marcada de la diversia de fabricada ia aveni. En Africa, fabricadas de oso e la arte prima ia apare en la arcivo arceolojia. La indicas prima de pexa par umanas es ance notada, de fabricadas en locas como la Cava Blombo en Africa sude. Arceolojistes ia clasi estas de la 50,000 anios a ante en multe categorias diferente, como puntos per lansas, utiles per grava, laminas de coteles, e utiles per fora e perfora.

Gradal, umania ia evolui de umanas como *[[Homo habilis]]*, ci ia usa utiles de petra simple, a umanas de anatomia moderna e condui moderna per la paleolitica alta. En la fini de la eda paleolitica, umanas ia comensa produi la obras la plu temprana de arte, e ia partisipa en rituos relijiosa o spirital como entera. La ambiente de la paleolitica ia inclui un colie de periodos glasial e interglasial en cual la clima ia flutua periodal entre temperatures calda e fria. La datos arceolojial e jenetica sujesta ce la poplas fundal de umanas paleolitica ia survive en areas de bosces rarida e ia sperde tra areas de produi alta en cuando evita forestas densa.

Per sirca 50,000 a sirca 40,000 ante aora, la umanas prima ia ariva en Australia. Per sirca 45,000 aa, umanas ia abita asta la latitude 61º norde en Europa. Per sirca 30,000 aa, los ateni Japan, e par sirca 27,000 aa, umanas ia abita en Sibir, plu norde ca la Sirculo Artica. A la fini de la paleolitica alta, un grupo de umanas ia crusi Beringia e sperdeda rapida tra la Americas.
Casas sur palos de la Alpes

**Casas sur palos** preistorial pote es trovada en la Alpes en colonias construida de sirca 5000 aec a 500 aec a la bordas de lagos, rios, o pantantes. Escavas a alga de la locas ia produi comprende de vive preistorial e de la modo en cual comunias ia interata con sua ambiente en la edas neolitica e bronze en Europa alpan. Est colonias es un grupo unica de locas arceolojial multe bon conservada e rica en cultur, e composa un de la fontes la plu importante per la studia de sosias temprana de cultivores en la rejion.

Oposada a credes popular, la casas no ia es erijeda supra acua, ma sur rivas e pantanes prosima. Los ia es construida sur palos per proteje contra inondas cual ia aveni a veses de la lagos. Car la lagos ia crese en estende tra tempo, multe de la palos orijinal es aora su la acua, cual dona la impresa falsa de vilas "flotante".
Casa sur palos de Alvastra

La **casa sur palos de Alvastra** es un casa sur palos de sirca 3000 aec en Alvastra, Sveria. Scandinavia sude ave multe tipos de sentros de asembla, ma lo a Alvastra es unica en Europa norde e es la sola esemplo de sua tipo estra la casas sur palos de la Alpes. Lo ia es un sentro de asemblas sosial e selebrante, abitada sola en la estates. La seramicas es la mesma como los de la cultur de vasos perforada de xasores-coliores, ma la utiles e armas es la mesma como los de la cultur de vasos embutin.

On ave sirca 100 ximinerias de calcario distribuida uniforma tra la construi, cual sujeste ce on no ave cualce casas permane, ma sola cabanas suportada par multe palos de nozeto. Entre la trovas la plu interesante es la axas de gera con du bordas, cual pare ave un rol importante en la culto.
Neolitica

La **neolitica** (de elinica νέος, "nova", e λίθος, "petra") es la divide final de eda de petra, comensante sirca 12,000 anios ante aora cuando la developas prima de cultiva ia apare en la epipaleolitica en Asia sude-ueste, e plu tarda en otra partes de la mundo. La divide neolitica ia dura (en acel parte de la mundo) asta la periodo de traversa de la calcolitica de sirca 4,500 aec, marcada par la developa de metalurjia, prosiminte a la eda de bronze e eda de fero. En otra locas la neolitica ia dur plu longa. En Europa norde, la neolitica ia dura asta sirca 1700 aec, e en Xina lo ia estende asta 1200 aec. Otra partes de la mundo (incluinte la Americas e Oseania) ia resta jeneral en la neolitica asta sua contata con europeanes. La neolitica es composada de un segue de cualias e cambias de condui e cultur, incluinte la usa de cultivas domada e savaje, e de animales domada.

Vide ance Revolui Neolitica
Tomba de pasaje

Un **tomba de pasaje** es composada de un o plu cameras de entera covreda  en tera o con petras, e con un pasaje magra de entra fabricada de petras grande. Esta strutures dati tipal de la eda neolitica, e es trovada xef en Europa ueste. Cuando covreda en tera, un tomba de pasaje es un tipo de tumulos trovada en multe formas en locas variosa de la mundo.

La construi de tombas de pasaje ia es normal fada con megalitos con petras peti. La plu temprana pare como dolmenes peti. La pasaje mesma, en alga casos, es aliniada afin la sol brilia tra la pasaje a la camera a un tempo sinifiante, comun a la leva de sol a la solstisio o la reposa de sol a la ecuinote. Multe tombas de pasaje ia es construida a la culmina de colinas o montes, indicante ce la construores ia intende ce los pote es videda de un distante grande,

La interna de tombas de pasaje varia en la cuantia de enteras, la formas, e otra aspetas. Los con plu ca un camera pote ave su-cameras multiple sortinte de la camera xef. Un interna comun, la tomba de pasaje en la forma de un crus, an si ante le era cristian, e no ave cualce asosias cristian, Alga tombas de pasaje es covreda con petras peti, spesial los cual dati de edas plu tarda. Tombas como esta ave frecuente mensulas detaliosa en loca de blocos simple. Desinias ia es siselida en la petras a alga locas. No tota "tombas" ia es usada como enteras.

La tradision de la tomba de pasaje es suposada como orijina en la rejion franses de Bres. Lo ia es introduida a otra rejiones como Er par colonistes de Bres.
Tumulo

Un **tumulo** es un monton de tera e petras construida sur un entera o enteras, e trovada tra la mundo. Tumulos es comun categorida seguente sua forma esterna. Per esemplo, un tumulo longa (engles: *long barrow*) es tipal construida sur plu ca un entera. Un varia de la tumulo longa es la tomba de pasaje, cual, seguente la nom, es construida con un pasaje, tipal per ateni un camera a sua fini, en cual un person importante es comun enterada. Un otra varia es un tumulo ronda (engles: *round barrow*). La metodo de entera pote inclui la dolmen o un caxon fabricada de petras o un tronco escavada, simil a un canoa, o un camera funeral.
Mesolitica

La **mesolitic**a (de elinica μέσος, "media", e λίθος, "petra") es la periodo arceolojia de la emisfera este entre la paleolitica e la neolitica. La mesolitica ave estendes de tempo diferente en partes diferente de Eurasia. Lo refere a la periodo final de la cultures de la xasores-coliores en Europa e Asia ueste, entre la fini de la glasia masima final e la revolui neolitica. en Europa, lo estende de sirca 15,000 a 5,000 ante aora; en Asia sude-ueste, sirca 20,000 a 8,000 aa. La terma es usada min per areas plu este, e no per areas estra Eurasia e Africa norde.

La tipo de cultur asosiada con la mesolitica varia entre areas, ma es asosiada con un descrese en la xasa par grupos de animales grande, e un crese en un modo de vive plu vasta de la xasores-cultivores, e la developa de utiles e armas plu sofisticada e tipal min grande ca la corespondentes plu simple e pesosa tipal de la paleolitica. Dependente de la rejion, alga usa de seramicas e stofas pote es trovada en locas de la mesolitica, ma indicas jeneral de cultiva es videda como marcas de traversa a la neolitica. La vilas plu permanente tende es prosima a la mar o rios o lagos plu interna, furninte un fonte bon de comedas. Sosias mesolitica no es videda como multe complicada, e enteras es alga simple; par contrasta, colinas grande de enteras es un marca de la neolitica.
Dolmen

Un **dolmen** es un tipo de tomba megalital de un camera solitar, comun composada de du o plu megalitos vertical suportante un petra plata e grande orizonal. La plu dati de la neolitica temprana (4000-3000 aec) e ia es a veses covreda en tera o petras peti per formi un tumulo. Lo no es clar per cual e par ci la dolmenes la plu temprana ia es construida. La plu vea conoseda es trovada en Europa ueste de sirca 7000 anios ante aora.

On ave un cuantia grande de tombas megalital. La dolmenes individua con un sola camera pote es trovada en Bres, Danmarc, Deutxland, Er, Nederland, Sveria, e Cimri.
Curgan

Un **curgan** (rusce: курга́н) es un tipo de tumulo construida supra un entera, tipal con un sola corpo umana, con vasos, armas, e cavalos. Orijinal usada a la stepe a norde de la mares Negra e Caspio, curganes ia sperde tra Asia sentral e Europa este, ueste, e norde en la milenio 3 aec. La curganes la plu vea dati a la milenio 4 aec en la Caucasos.

La nom en rusce, ja videda en slavica este vea, deriva de un lingua turcica nonidentifiada. Compara con turces moderna "kurğan", cual sinifia "fortres". Los es colinas de tera e petras erijeda supra un entera o enteras. Usada en arceolojia de la eda soviet, alora la nom es usada comun per tumulos cuando referente a arceolojia de Europa este e Asia sentral.
Tumulo longa

Un **tumulo longa** es un stilo de monumento cual ia es construida tra Europa ueste en la milenios 5 e 4 aec, en la neolitica temprana. Tipal construida de tera e lenio o petra, los usante petra representa la tradision sperdeda la plu vea de construi con petra en la mundo. Sirca 40,000 tumulos longa survive asta oji.

La strutures ave un tumulo longa de tera cual ave du fosos linial a ambos lado cual estende entre 20 e 70 metres de longia. Alga esemplos ave un camera de lenio o petra a un fini de la tumulo. Esta monumentos comun conteni la corpos umana en sua cameras, e donce es comun interpreteda como tombas, an si esta no es la caso en algas. 

La esemplos la plu temprana ia developa en Iberia e Frans ueste en la media de milenio 5 aec. La tradision ia sperde alora a norde a Britan, Nederland, e Scandinavia sude. Cada area ia developa sua propre varias de la tradision, comun con sua propre inovas arcitetal. La intendes e sinifias de la tumulos longa es ancora un caso per debate entre arceolojistes. Un sujesta es ce los es locas de relijio, posible erijeda como un parte de un sistem de respeta per asendentes o como un relijio sperdeda par misionores o colonistes. Un otra esplica sujesta ce los ia es marcantes de teritorio, contorni la areas controlada par comunias diferente en cuando los developa cultures de cultiva.
Cultur de vasos perforada

La **cultur de vasos perforada** (sirca 3500 - 2300 aec) ia es un cultur de xasores-coliores en Scandinavia sude, xef longo la costas de Svealand, Gotaland, Aland, Danmarc norde-este, e Noria sude. An si lo ave un economia mesolitica, lo es tradisional clasida como neolitica, car lo ia aveni en la periodo en cual cultiva ia ateni Scandinavia. La popla de la cultur de vasos perforada ia es xef xasores maral e ia partisipa en comersia vivente con la comunias cultivante de la interna de Scandinavia e otra xasores-coliores de la Mar Baltica.

La popla de la cultur de vasos perforada ia es jenetical omojen e distinguable, desendeda de xasores-coliores plu temprana de Scandinavia. La cultur ia emerji en Sveria este-sentral sirca 3500 aec e ia recambia la cultur de vasos embutin tra a areas costal de Scandinavia sude. A pos, lo co-esiste con la cultur de vasos embutin per alga sentenios.

De sirca 2800 aec, la cultur de vasos perforada ia co-esiste con la cultur de axas de gera (cultur de vasos cordida), cual ia es lo cual segue la cultur de vasos embutin en Scandinavia sude. Per 2300 aec, la cultur de vasos perforada ia es asorbeda en la cultur de axa de gera. La eda de bronze nordica cual segue representa un fusa de elementos de la cultur de vasos perforada e la cultur de axa de gera. Scandinavianes moderna, no como la sami, ave orijinas jenetical partal de la popla de la cultur de vasos perforada.
Mar Roja

La **Mar Roja** (arabi: البحر الأحمر Al Baḥr al aḥmar‎) es un estende de acua sal de la Mar Indian, entre Africa e Asia. La junta a la Mar Indian es en la sude tra la Streta Mandeb e la Golfo Aden. A la norde es la Penisola Sina, la Golfo Acaba, e la Golfo Suais, cual condui a la Canal Suais. La mar es supra la Falion de la Mar Roja, un parte de la Vale de la Falion Grande.

La Mar Roja ave un area de surfas de sirca 438,000 km2, es sirca 2250 km de longia, e es 355 km de largia a sua punto la plu larga. Lo ave un profondia masima de 3040 m en la vale maral Suakin sentral, e un profondia promedia de 490 m. Lo ave ance scafales basa vasta, notada per sua viventes maral. La mar es la abitada de plu ca 1000 spesies de nonvertebratos, e 200 corales dur e mol. Lo es la mar tropical la plu norde en la mundo.

La esplora la plu temprana conoseda de la Mar Roja ia es conduida par la egiptianes antica cuando los atenta crea vias comersial a Punt. Un de los ia aveni sirca 2500 aec e un otra sirca 1500 aec (par Hatxepsut). La Libro de Esodo de la biblia reporta sur la crusi de un mar par la israelis antica, cual es nomida *Yam Suph* (ivri: יַם סוּף), tradisional identifiada como la Mar Roja.

En la sentenio 6 aec, Dario la grande de Persia ia envia misiones de oserva a la Mar Roja, per boni e estende naviga par loca multe rocas e corentes perilosa. Un canal ia es construida entre la Rio Nilo e la fini norde de la Mar Roja a Suais. En la sentenio 4 aec, Alexandro la grande ia envia misiones marinal elinica tra la Mar Roja a la Mar Indian. 

La Mar Roja ia es favoreda per comersia roman con India comensante con la rena de Augusto, cuando la Impero Roman ia gania controla de la Mediteraneo, Egipte, e la Mar Roja norde. La via ia es usada par statos presedente, ma ia crese en la cuantia de trafica su la romanes. De portos indian, benes de Xina ia es introduida a la mundo roman.

Asta la eda moderna, la mar resta su la controla de potias local, como Egipte e Arabia, o par fortes comersial de Europa.
Vicente Ferreira da Silva

**Vicente Ferreira da Silva** (1916–1963) ia es un filosofiste  important brasileiro.
## Referes
/>

## Lias esterna
* Alain Guy et ses collaborateurs, Le Temps et la Mort dans la philosophie contemporaine d'Amérique latine, André Caravelle. *Cahiers du monde hispanique et luso-brésilien*. Année 1994 pp. 296-297, Fait partie d'un numéro thématique: 501 ans plus tard : Amérique Indienne..
Iskandariya

(Nota: tipal, Misre refere a la nasion moderna, e Egipte refere a la rena antica.)

**Iskandariya** (arabi: الإسكندرية‎ al-ʾIskandariyya; arabi misri: اسكندرية‎ Eskendereyya; copta: ⲣⲁⲕⲟϯ Rakodī; elinica: Αλεξάνδρεια Alexandria) ance conoseda como Alexandria, es la site du en grandia en Misre (Egipte) e un sentro economial major. Con 5,200,000 abitantes, lo es la site la plu grande a la Mar Mediteraneo, la site ses en grandia en la mundo arabi, e la site 9 en grandia en Africa. La site estende sirca 40 km a la costa norde de Misre longo a Mar Mediteraneo. Iskandariya es un destina popular per turistes, e es ance un sentro industrial importante, la resulta de sua tubones de gas natural e olio de Suais.

Iskandariya ia es fundida sirca 331 aec par Alexandro la Grande, re de Macedonia e la xef de la Alia Elinica de Corinthos, durante sua concista de la Impero Acemenan. Un vila egiptian nomida Rhacotis ia esiste a la loca e crese a la cuatri egiptian de Iskandariya. Iskandariya ia crese rapida e deveni un sentro importante de sivilia eliniste e ia resta la capitol de Egipte ptolemean, roman, e bizantian per cuasi un mil anios, asta la concista de Egipte par la muslimes en 642 ec, cuando un capitol nova ia es fundida a Fustat (plu tarda asorbeda par la site Cairo). Iskandariya eliniste ia es la plu bon conoseda per la Faro de Iskandariya, un de la Sete Mervelias de la Mundo de la eda medieval. Iskandariya ia es la sentro cultural e inteletal de la mundo antica de la Mediteraneo per la plu parte de la eda eliniste e antica tarda. Lo ia es a un ves la site la plu grande en la mundo antica, ante ce lo ia es pasada ultima par Roma.

La site ia es un sentro major de cristiania temprana e ia es la sentro de la Patriarcia de Iskandariya, cual ia es un de la sentros major de cristiania en la Impero Roman Este. En la mundo moderna, la Eglesa Ortodox Copta e la Eglesa Ortodox Elinica de Iskandariya declara la site como sua erita antica.

Seguente la concista de Egipte par la arabis en 641 ec, la site ia es sacada e ia perde sua sinifia,  ante reemerji en la eda moderna. De la sentenio 18 tarda, Iskandariya ia deveni un sentro major de la industria de barconi internasional, e un de la sentros la plu importante de comersia en la mundo. Lo ia profita de la lia fasil sur tera entre la Mar Mediteraneo e la Mar Roja, e la comersia profitosa en coton egiptian.
Alexandro la Grande

Alexandro 3 de Macedon (elinica: Αλέξανδρος Γʹ ὁ Μακεδών, 20/21 Julio 356 aec – 10/11 Junio 323 aec), comun conoseda como **Alexandro la Grande** (elinica: Ἀλέξανδρος ὁ Μέγας), ia es un re (*basileus*) de la rena elinica Macedon e un membro de la dinastia Argean. El ia nase en Pella en 356 aec e ia segue sua padre Filipo 2 a la trono cuando de 20 anios. El ia spende la plu de sua anios de rena sur un campania militar sin presedente tra Asia sude-ueste e Africa norde-este, e per la eda de 30 anios, el ia crea un de la imperos la plu grande de la mundo antica, estendente de Elas a India norde-ueste. El ia es sin defeta en batalia e es videda como un de la comandores militar la plu susedosa  de istoria.

Cuando un joven, Alexandro ia es instruida par Aristotele asta 16 anios. Pos la asasina de sua padre en 336 aec, el ia segue sua padre a la trono e ia erita un rena forte e un armada esperiosa. Alexandro ia es donada la jeneralia de Elas e ia usa esta autoria per comensa la projeta de sua padre per gida la elinicas en la concista de Persia. En 334 aec, el ia invade la Impero Acemenan (pd, Persia) e ia comensa un serie de campanias cual ia dura 10 anios. Seguente la concista de Anatolia, Alexandro ia rompe la potia de Persia en un serie de batalias desidente como la Batalia de Isso e lo de Gaugamela. El ia suverti Re Dario 3 de Persia e ia concista la Impero Acemenan intera. A acel punto, sua impero ia estende de la Mar Adriatica a la Rio Beas.

Alexandro ia atenta ateni la "finis de la mundo e la mar esterna grande" e ia invade India en 326 aec, e ia gania un vinse importante sur la Pauravas a la Batalia de la Hidaspes. Ultima, el ia returna a la demanda de sua soldatos anelante sua propre pais. El ia mori en Babilon en 323 aec, la site cual el ia intende funda sua capital, sin esecuta un serie de campanias intendeda cual ia ta comensa con un invade de Arabia. En la anios pos sua mori, un serie de geras interna ia rompe sua impero, cual ia resulta en la institui de alga statos, renada par la *diadochi*, sua jenerales e eritores survivente.

La lega de Alexandro inclui la difusa e sintese cual sua concistas ia promove, como Budisme Elinica. El ia funda alga 20 sites cual porta sua nom, spesial Alexandria en Egipte. Alexandro ia coraji colonistes elinica, e la sperde de cultur elinica en la este ia resulta en un sivilia elinica nova, aspetas de cual e ancora evidente en la tradisiones de la Impero Bizantian en la sentenio 15 ec, e la presentia de parlores elinica en Anatolia sentral e este asta la jenoside elinica par la turces en la desenio de 1920. Alexandro ia deveni un eroe clasica en la molda de Acile, e el apare importante en la istoria e tradisiones e mitos de cultures elinica e nonelinica. El ia es sin defeta en batalia e ia deveni la mesura con cual xefes militar compara se. Academias militar tra la mundo ensenia ancora sua taticas. El es frecuente gradida entre la persones la plu influente en istoria.
Dados

**Dados** es cosas peti e lansable con lados marcada cual pote resta en posas multiple. Los es usada per jenera numeros acaso, tipal como un parte de juas de table e juas de acaso.

La dado tradisional es un cubo con cada de sua ses lados marcada con un cuantia diferente de puntos, de un a ses. Cuando lansada e la dado para, lo mostra un numero acaso de un a ses a sua surfas alta, con cada valua egal probable. Dados pote ance ave formas poliedro o noncoerente, e pote ave lados marcada con numeros, leteras, o simboles en loca de puntos. On ave ance dados "cargada", cual es desiniada per favore alga resultas, usada per engana o broma.

Dados ia es usada de ante istoria arcivida, e lo no es serta do los ia orijina. On suposa ce dados ia developa de la pratica de predise usante la talo de animales con ungulas. La jua egiptian nomida *[[senet]]* ia e juada con du pesos plata de lenio con du lados cual ia indica la cuantia de cuadros la juor pote move. En esta modo, los servi como dados, simil a la lansa de un moneta. *Senet* ia es juada ante 3000 aec asta la sentenio 2 ec.

Posible la dados la plu temprana conoseda ia es escavada como un parte de un jua simil a *[[trictrac]]* a la "Site Ardeda" (Shahr-e Sukhteh), un loca arceolojial a Iran sude-este, estimada como entre 2800 e 2500 aec. Dados de oso de Skara Brae en Scotland ia es datida a 3100 a 2400 aec. Escavas de enteras a Mohenjo-daro, un sivilia en la vale de la Rio Indo, ia descovre dados de teracota datida a 2500 a 1900 aec.

Juas cual envolve dados es notada en la Rigveda e Atharvaveda antica, e en listas de juas de budistes. On ave alga referes en la biblia de "lansas acaso" (ivri: יפילו גורל‎ yappîlū ḡōrāl), como en salmo 22, cual indica ce la usa de dados ia es comun cuando la salmo ia es composada. Un jua de nocas ia es videda como un jua destrosa en Elas antica, con la cuatro lados de la osos marcada con valuas diferente.

An si juas de aposta no ia es legal, multe romanes ia es apostores zelosa ci gusta la juas con dados, conoseda como *aleam ludere* ("juante con dados". On ave du grandias de dados roman. *Tali* ia es dados grande con la numeros 1, 3, 4, e 6 a sua cuadro lados. *Tesserae* ia es dados plu peti con lados marcada de un a ses. Dados con 20 lados dati a la sentenio 2 ec e de Egipte ptolemean es datida tan temprana como la sentenio 2 aec.

Dominos e cartas de jua ia orijina en Xina como developas de dados. La move de dados a cartas ia aveni en Xina en la dinastia Tang, e coresponde con la move tecnolojial de enrolas de manoscritos a libros primida. En Japan, dados ia es usada per un jua popular nomida *sugoroku*, cual ave du formas: *Ban-sugoroku* es simil a trictrac e dati a la periodo heian; *e-sugoroku* es un jua de corsa.

Alga juas usa no cosa otra ca dados. Un esemplo moderna (an si simil a multe juas antica) es craps.
Dominos

**Dominos** es un familia de juas cual usa telias retangulo con un linia dividente sua fas en du finis cuadro. Cada fini es marcada con un cuantia de puntos o sin un punto. La dorso de la dominos es nondistinguida. La grupo de dominos tradisional es composada de 28 dominos, con tota combinas de puntos entre zero e ses.

La nota la plu temprana de dominos es de la dinastia Song de Xina, trovada en la testo "Avenis pasada en Wulin" par Zhou Mi (1232-1298). Dominos moderna ia apare prima en Italia en la sentenio 18, ma como la dominos xines ia developa a la jua moderna no es conoseda. Lo es posible ce misionores italian en Xina ia trae la jua a Europa.

La nom "domino" es probable de la similia a un tipo de vestes fantasin de carnavales de Venezia, comun composada de un roba con capo negra e un masca blanca.

En la "Ensiclopedia de mil tesoros", Zhang Pu (1602-1641) ia descrive la jua de pone dominos como *pupai*. Juas tradisional en xina inclui *Tien Gow, Pai Gow, Pai Gow, Che Deng,* e otras. La colie de 32 dominos en Xina ia es construida per representa cada fas de du dados lansada, donce los no ave duis sin puntos. Los inclui duplis de alga lansas de dados, e divide la dominos entre du familias: militar e sivil. Dominos xines es ance plu longa ca dominos european tipal.

La varia la plu fundal de dominos es per du juores. La 28 telias es miscada con sua fas a su, e forma la reserva. Cada juor prende sete telias de la reserva. Los es poneda sur sua borda, afin la juor pote vide sua propre dominos ma no pote vide la valua de los de la otra juor. Cada juor pote vide cuanto telias resta en la colie de sua oposor.

Un juor comensa par pone un de sua telias sur la table. Esta telia comensa la linia de la jua, con cual la valuas de duples visina debe acorda. La juores alterna estende la linia de jua con un telia a un de sua du finis. Si un juor no pote pone un telia, el debe continua trae telias de la reserva asta el pote pone un telia a la linia. La jua fini cuando un juor gania par pone sua telia final, o cuando la jua es blocida can nun pote jua. Cuando un juor gania, el reseta la conta de puntos cual resta en sua oposores telias.

Plu comun, si algun pone un telia con la mesma numero a cada fini ("duples"), el pone lo a traversa de la linia. Alora, juores pote comensa nova linias de la du finis, o continua la linia esistente.
Tallinn

**Tallinn** es la capital de Esti. Lo ave 445,494 abitores. La area de Tallinn es 159,2 cilometres cuadrida.
Moxe

**Moxe**, acc Moxe Rabbenu (ivri: מֹשֶׁה רַבֵּנוּ‎, "Moxe nosa ensenior"), es la profeta la plu importante en iudisme e un profeta importante en cristiania, islam, e bahai. En la nara de la biblia, el ia es la xef de la israelis e un legiste, e el es atribuida per la sinco libros prima de la biblia, la tora.

En la iudisme de la rabis, la vive de Moxe estende de 1391 a 1271 aec. San Jeromino ia sujesta 1592 aec, e James Ussher, bispo de Er, ia sujesta 1571 aec, como sua anio de nase. Eruditas vide Moxe como un person de lejenda, ma ance ce lo es posible ce el o algun simil ia esiste.

Seguente la libro de Esodo, Moxe ia nase en un eda en cual sua popla, la israelis, un minoria sclavida, ia crese en cuantia e, como un resulta, la faraon de Egipte ia teme ce los pote alia se con la enemis de Egipte. La madre de Moxe, Jocebed, ia asconde Moxe cuando el ia es un bebe, cuando la faraon ia comanda ce tota fios ivri ta es matada per redui la cuantia de la popla de israelis. Par la compatia de la fia de la faraon, ia salva la bebe de la Rio Nilo. El ia es adotada e elevada par la familia real egiptian. Pos cuando el ia mata un mestre de sclavos ci ia flajeli un ivri, Moxe ia fuji ultra la Mar Roja a Midian, do el ia encontra un anjel de dio, ci parla a el de la interna de un arboreta ardente sur Monte Horeb, cual Moxe ia vide como la Monte de Dio.

Dio ia comanda ce Moxe reveni a Egipte per comanda la relasa de la israelis de sclavia. Moxe ia dise ce el no es bonparlante, donce Dio ia permete ce Aron, la frate plu vea de Moxe, ta deveni sua representor. Pos la Des Pestas, cual Dio ia envia e Egipte per mostra sua potia, Moxe ia condui la israelis estra Egipte e ultra la Mar Roja (un ata nomida la esodo). Pos sua evade, los funda se a Monte Sinai, do Moxe ia reseta la Des Comandas de Dio, enscriveda sur du tabletas. Pos 40 anios de vaga en la deserto, Moxe ia mori con un vista de la Pais Prometeda sur Monte Nebo.
Denisovan

La **denisovanes** es un spesie o suspesia antica de umania estinguida. Los ia estende tra Asia en la paleolitica temprana e media, e ia survive posible tan tarda como 30,000 a 14,500 anios ante aora en Gine Nova. Denisovanes es conoseda de un cuanti peti de restas e la plu cual on pote conose de los deriva de indicas de ADN.

La person prima identifiada como un denisovan ia es trovada en 2010 en la ADN mitocondrial estraeda de un oso de un dito de un fema joven de la Cava Denisova en Sibir. ADN nucleal indica un prosimia jenetical con la neandertales. La cava ia es ance usada a veses par neandertales, ma lo no es clar si ambos grupos ia abita ala con lunlotra. Plu esemplos de la cava ia es descovreda, e un esemplo de la Cava Baishiya Karst a la plato alta tibetan. Esta sujesta ce los ia abita en un varia de abitadas, incluinte forestas, tundras, montanias, e junglas. La ADN sujesta ce los ia ave pel, oios, e capeles brun, e ia ave un forma e fas simil a neandertales, ma con dentes molente plu grande, cual sujesta umanas plu antica o australopitecos.

Lo pare ce la denisovanes ia reprodui con umanas moderna, con sirca 3 a 5% de la ADN de melanesianes e australianes orijinal, e sirca 6% en papuanes derivante de la denisovanes. La denisovanes e umanas moderna ia misca en Gine Nova tan resente como 15,000 anios ante aora. On ave ance indicas de misca con neandertales, con sirca 17% de la jenom de la denisovanes en la Cava Denisova derivante de los. Un ibride temprana, nomida "Denny", ia es descovreda con un padre denisovan e un madre neandertal. 4% de la jenom denisovan deriva de un spesie umana antica no conoseda, cual ia separa de umanas umana plu ca un milion anios ante aora.
Marsupial

Un **marsupial** es cualce membro de la infraclase de mamales, *Marsupialia*. Tota marsupiales vivente es trovada en Australasia e la Americas. Un cualia comun per la plu e esta spesies es ce la enfantes es portada en un pox, nomida la marsupio. Marsupiales bon conoseda inclui cangarus, ualabis, coalas, liscores, oposumes, uombatas, diablos tasmanian, e la tigres tasmanian estinguida.

Marsupiales representa la clado cual ia orijina de la asendente comun final de metaterianes esistente. Como otra mamales en la metaterianes, los pare un enfante relativa nondevelopada cual tipal abita un pox en la adomen de sua madre per un estende de tempo. Cuasi 70% de la 334 spesies esistente es trovada en Australia, Tasmania, Gine Nova, e isolas prosima. La resta es trovada en la Americas, xef en America Sude, con 13 en America sentral, e un en America Norde, norde de Mexico.

La parola marsupial deriva de marsupio, la terma tecnical per la pox adomenal, e marsupio es de la parola elinica antica άρσιππος, cual sinifia "pox".

Marsupiales ave la cualias tipal de mamales, pd mamelas, tre osos en la orea media, e capeles vera. Ma on ave alga diferes stonante ance cual separa los de la euterias.

La organos de reprodui difere de la mamales plasental. Per marsupiales, la dutos de reprodui es duplida. Femas ave du uteros e du vajinas, e ante pare, un canal per pare formi entre los. La plu de marsupiales mas, estra la macropodos e la talpas marsupial, ave un penis divideda, separada en du colones, afin la penis ave du finis cual coresponde a la du vajinas de la fema. La penis es usada sola en copula, e es separada de la dutos per urina.

Marsupiales pare cuando la enfantes es ancora en un paso temprana de developa. Pos nase, la marsupiales nova ia trepa supra la corpos de sua madres e lia se a un teta, cual es locada a la adomen de la madre, en la marsupio o abrida a la ambiente. La enfantes resta ala per alga semanas, liada a la teta. La enfantes pote sorti ultima la marsupio per periodos corta, e reveni a lo per caldia, proteje, e nuri.

En ajunta de la pox, marsupios ave otra marcas strutural. Rotulas osida es asentia en la plu de marsupios moderna, e osos epipubica es presente. Marsupiales (como monotremes) manca ance un interlia entre la du duis de la serebro como la corpo calo.
Plasental

**Plasentales** es un de la tre sudivides esistente de la clase de animales *Mammalia* (mamales); la otra du es monotremes e marsupiales. La plasentales es distinguida partal de otra mamales car la feto es portada en la utero de sua madre a un paso relativa tarda de developa. La nom es un poca noncoreta, car marsupiales nuri ance sua fetos par un plasenta, ma per un periodo relativa plu corta, pare enfantes min developada ci es alora tenida per un periodo en la pox de la madre.

Mamales plasental es distinguida en sua anatomia de otra mamales par:
*Un abrida sufisinte larga a la fondo de la pelvis per permete la pare de un bebe grande relativa a la grandia de la madre.
*La manca de osos epipubica estendente a ante de la pelvis, cual es trovada en tota otra mamales. (Sua funsiona en mamales nonplasental es per rijidi la corpo en move, ma en plasentales los ta inibi la estende de la adomen en ensinta.)
*La osos a la dorso de la pede cabe en un caveta formida par la finis de la tibia e fibula, forminte un junta a la talo alta como un mortasa e protende.
*La esiste de un maleolo a la funda de la fibula.

La plasenta es un organo tempora cual lia la feto developante par la corda ombilico a la mur de la utero per permete la asorbe de nuri, regula de caldia, elimina de dejeta, intercambia de gas par la reserva de sangue de la madre, combate infetas interna, e produi ormones cual suporta ensinta. Plasentas es la marca defininte de mamales plasental, ma los es ance trovada en marsupiales e alga non-mamales a grados variante de developa.

La plasenta funsiona como un organo feto-madral con du composantes: la plasenta fetal, cual developa de la mesma blastosite cual formi la feto, e la plasenta madral, cual developa de la texedas de la utero de la madre. Lo metaboli un cuantia de sustantias e pote relasa produidas metabolal en la sangue de la madre o la feto. La plasenta es espulsada en la pare de la feto.
Rio Missouri

La **Rio Missouri** (pron. "mizuri") es la rio la plu longa en America Norde. Comensante en la Montes Rocosa en Montana ueste, la Missouri ia flue a este e sude per 3,767 km ante entra la Rio Mississippi a norde de San Louis, Missouri. La rio drena un basin semiseca e no multe poplada de plu ca 1,300,000 km2, cual inclui partes de 10 statos de la SUA e du provinses de Canada. An si lo es videda como un enflue de la Mississippi, la Missouri supra la conflue es multe plu longa e porta un volum de acua comparable. Cuando combinada con la Rio Mississippi basa, lo formi la rio 4 en longia en la mundo.

Per plu ca 12,000 anios, popla ia depende de la Rio Missouri e sua enflues como un fonte de susta e transporta. Plu ca 10 grupos major de americanes orijinal ia popla la basin, con la plu de los como un stilo de vive nomada e dependente de la manadas enorme de bisones cual abita la Planos Grande. La europeanes prima ia encontra la rio en la sentenio 17 tarda, e la rejion ia pasada tra la manos espaniol e franses ante deveni parte de la SUA par la Compra Louisiana.

La Rio Missouri ia es un de la vias xef per la estende a ueste de la SUA en la sentenio 19. La crese de la comersia en pelos ia formi multe de la fonda de la estende cuando la trapores ia esplora la rejion e abri cursos. Colonistes ia vade a ueste en folas comensante en la desenio de 1830, prima par vagones covreda, e alora par la cuantia cresente de barcones de vapor sur la rio. La colonistes ia prende la teras orijinal de la americanes orijinal es la basin, cual ia resulta en la la geras la plu longa e violente entre los en la istoria american.

En la sentenio 20, la basin de la Rio Missouri ia es developada multe per iriga, controla de deluvias, e la jenera de potia idroeletrical. 15 pararios para la rio major, con sentos plu a la enflues. Flues serpentin ia es cortida e la rio escavada per bon naviga, reduinte sua longia par sirca 320 km de predevelopa. An si la vale de la Missouri basa es aora bon poplada e un rejion de cultiva e industria multe produosa, la developa ia dana la cuantias de animales, spesial la pexes, e la cualia de la acua.
Lista de statos de la Statos Unida de America

## Lista de Statos
La informa en esta list en ordina:
* La nom comun usada (en engles);
* Pronunsia prosima en elefen;
* Data de entre en la uni;
* Area en km2;
* Cuantia de popla en 2010, seguente la conta ofisial de la United States Census Bureau;
* Site capital de la stato;
* La site con la plu abitores;
* Bandera;
* Codigo de la servi postal;
Jaipur

**Jaipur** es la site capital e la site la plu grande de la stato indian de Rajasthan. Per 2011, la site ia ave 3.1 milion abitantes, cual fa ce los es la site con la plu abitantes en India. Lo es locada 268 km de la capital nasional Delhi Nova.

Jaipur ia es fundida en 1727 par la renor rajput Jai Singh 2, la reno de Amer, per ci la site es nomida. Lo ia es un de la sites desiniada la plu temprana de India moderna, desiniada par Vidyadhar Bhattacharya. En la periodo de la rena brites, la site ia servi como la capital de la Stato Jaipur. Pos la autonomia de India en 1947, Jaipur ia es nomida la capital de la stato nova creada de Rajasthan.

En la rena de Sawai Ram Singh 1, la site ia es pintida ros per bonveni la prinse de Cimri, Albert Edward (ci plu tarda ia deveni Re Edward 7, Imperor de India) en 1876. Multe de la stradas resta pintida en ros, donante Jaipur un apare distinguinte, e la nometa "la site ros".

Jaipur es un destina popular de turistes en India, e formi un parte de la "Triangulo de Oro" per turistes con Delhi e Agra. Lo servi ance como la porton a otra destinas de turistes en Rajasthan como Jodhpur, Jaisalmer, Udaipur, Kota, e Monte Abu.

A 6 julio 2019, la Comite de Erita Mundal de UNESCO ia nomi Jaipur, la "Site Ros de India", entre sua locas de erita mundal. La site es ance la loca de la locas de erita mundal, la [Fortres Amber] e [Jantar Mantar.


File:Albert Hall ( Jaipur ).jpg|La Museo Albert Hall en Jaipur
File:Hawa Mahal 2011.jpg|Hawa Mahal, la palasio de ventes
File:Jal Mahal in Man Sagar Lake.jpg|Jal Mahal, la palasio de acua
File:Front Elevation of City Palace, Jaipur.jpg|La Palas de Site, Jaipur
File:Amber Fort (आमेर का किला ).jpg|Fortres Amber
File:Jantar Mantar at Jaipur.jpg|Jantar Mantar, la orojolo grande de sol
File:Jaipur 03-2016 01 Jaigarh Fort.jpg|Fortres Jaigarh
File:GaltaTempleWater.jpg|Galtaji, la templo de acua
Selcup (lingua)

La **selcup** (rusce: сельку́пы), asta la desenio de 1930 nomida la ostiac-samoiedes, es un grupo etnico samodeica, nativa a Sibir norde. Los abita la partes norde de Tomsc Oblast, Crasnoiarc Crai, Iamalo-Nenets Ocrug Autonom, e Nenets Ocrug Autonom. Los parla a lingua selcup, cual parteni a la linguas samodeica de la familia de linguas uralica.

La selcupes ia orijina en la basin media de la Rio Ob, de interatas con la popla ieniseian e popla samodeica cual veni a la rejion de la Montes Saian en la parte temprana de la milenio prima ce.

En la sentenio 17, alga de la selcupes ia move a norde per abita longo la Rio Taz e la Rio Turuhan. Los ia partisipa xef en xasa, pexa, e la doma de renos. En la sentenio 18, la selcupes ia partisipa en un campania grande de batisme. Ma multe ia reveni a sua credes e costumes relijiosa antica.

Seguente la conta de 2002, on ave 4249 selcupes en Rusia (4300 en 1970).

La lingua selcup es parlada par sirca 1570 persones en la rejion entre la Rio Ob e la Rio Ienisei en Sibir. La nom de la lingua veni de la rusce *cелькупский язык* (selcupskci iazic), de la nom nativa usada en la dialeto taz, *шӧльӄумыт әты* (xolcumit eti), leteral "lingua de la omes de la foresta". Otra dialetos usa otra nomes.

Selcup es fratida en un continua estendeda de dialetos cual no es comprendeda intera entre lunlotra. La tre varias major es la *taz* o norde dialeto (cual ia deveni la funda de la lingua selcup scriveda en la desenio de 1930), la *tim* o sentral dialeto, e la dialeto *cet* (no relatada a la lingua cet, ma locada a la Rio Cet).

Selcup ave 25 vocales e 16 consonantes en la dialeto taz.
Carl Friedrich Gauss

**Johann Carl Friedrich Gauss** (30 april 1777 - 23 febrero 1855) ia es un matematiciste e fisiciste deutx ci ia contribui sinifiante a multe campos en matematica e siensa. A veses nomida *Pinceps mathematicorum* ("la prima de matematicistes") e "la matematiciste la plu grande pos anticia".

Gauss ia nase a 30 april 1777 en Braunschweig ("braunxvaig"), en lo cual es aora Sachsen Basa, Deutxland. Sua jenitores ia es laborores povre. Sua madre ia es nonalfabetiste e ia memori nunca la data de la nase de sua fio, recordante sola ce el ia nase a mercurdi, oto dias ante la festa de la asende (39 dias pos pascua). Gauss ia solve esta rompetesta par developa metodos per computa la data en cualce anio. El ia es batizada e confirmada en un eglesa prosima la scola cual es ia atende como un enfante.

Gauss ia es un enfante talentosa. On ave multe recontas sur sua maturia temprana, e el ia fa sua descovres matematical prima cuando ancora un adolesente. El ia completa sua obra mestral, *Disquisitiones Arithmeticai* en 1798, cuando el ave sola 21 anios (an si lo no ia es publicida asta 1801). Esta obra ia es fundal en solidi la teoria de numeros como un campo, e es sinifiante a la campo asta oji.

La Duxe de Braunschweig ia dona un suveni per la Collegium Carolinum a Gauss, do el ia atende de 1792 a 1795. Pos esta, Gauss ia atende la Universia de Gottingen, de 1795 a 1798.

Sua laboras ia contribui sinifiante a la teoria de numeros, jeometria diferensial, jeometre, magnetica, astronomia, e otica. Plu tarda en sua vive, Gauss ia sesa sua rexerca sur matematica pur e ia turna a fisica. El ia rexerca eletromagnetia e ia construi un telegraf eletrica temprana.

A 23 Febrero 1855, Gauss ia mori de un ataca de cor en Gottingen. El es enterada en la Semetero Albani ala.